কালো টাক্সিডো, ডার্ক শেডস আর চুলের জেলড লুকে এদিনও অনবদ্য ছিলেন শাহরুখ খান। টুইটারে একটি ভিডিও পোস্ট করে তিনি লিখেছেন, ‘ঠিক যেভাবে ধন্যবাদ জানাবো ভেবেছিলাম, ঠিক সেভাবে হলো না। তবে রবিবারের অলস বিকালে আমি যথাসাধ্য চেষ্টা করেছি। সমালোচনা না করে মন দিয়ে অনুভব করে দেখুন।’তবে পুলে ঝাঁপ দেয়ার আগে বিশ্বের অগণিত ভক্তদের বাদশাহ দিলেন আন্তরিক এক বার্তা। বললেন, ‘যখনই বড় কোনও গণ্ডি পেরোই, মনে হয় আপনাদের জন্য বিশেষ কিছু করি। তবে সময় করে উঠতে পারি না। আজ হাতে বেশ খানিকটা সময় থাকায় ভাবলাম, আপনাদের একটু অন্যরকম ভাবে ধন্যবাদ জানাই। আর তাইতো টাক্সিডো থেকে শুরু করে বো টাই, জেল লাগানো চুল আর পছন্দের কালো শেডস পরে আমি এক্কেবারে তৈরি। গত এক দশকে তেমন কিছুই আমি আপনাদের জন্য করিনি। তাই বলি কি, মন দিয়ে আমার মনের কথাটা শুনুন…পুলে নামার পরেই ব্যাকগ্রাউন্ডে বেজে উঠল বাদশাহর ছবির জনপ্রিয় ও বিখ্যাত সংলাপ। কখনও শোনা গেল ব্লকবাস্টার ‘কুছ কুছ হোতা হ্যায়’ ছবি বিখ্যাত ‘পেয়ার দোস্তি হ্যায়’ সংলাপটি। আবার কখনও শোনা গেল ‘বড়ে বড়ে দেশো মে অ্যাইসি ছোটি ছোটি বাতেঁ হোতি র‌্যাহতি হ্যায়’।